**ÁLTALÁNOS INDOKOLÁS**

**Kiskőrös Város Önkormányzata Képviselő-testületének**

**a személyes gondoskodást nyújtó szociális és gyermekjóléti ellátások térítési díjáról szóló**

**8/2015.(III.26.) önkormányzati rendelet módosításáról szóló**

**……./2023.( ) önkormányzati rendeletéhez**

A jogalkotásról szóló 2010. évi CXXX. törvény 18. § (1) bekezdése szerint a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről.

Az Alaptörvény 32. cikk (2) bekezdés szerint feladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot.

Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjai alapján az önkormányzat köteles biztosítani a gyermekjóléti szolgáltatásokat és ellátásokat, valamint szociális szolgáltatásokat és ellátásokat.

A gyermekek védelméről és a gyámügyi igazgatásról szóló 1997. évi XXXI. törvény 147.§ (2) bekezdése szerint **bölcsőde** esetében az intézményi térítési díjat külön meg kell határozni a gyermek gondozására – amely magában foglalja a gondozást, nevelést, nappali felügyeletet és a gyermekkel történő foglalkozást - valamint gyermekétkeztetésre vonatkozóan.

A bölcsődei gondozás intézményi térítési díját a szolgáltatási önköltség és a központi költségvetésről szóló törvényben biztosított támogatás különbözeteként kell meghatározni.

A szolgáltatási önköltséget a tárgyévre tervezett adatok alapján a tárgyév április 1. napjáig kell megállapítani.

A szociális igazgatásról és szociális ellátásokról szóló 1993. évi III. törvény 115. § (1) bekezdése szerint a személyes gondoskodást nyújtó **bentlakásos ellátás** intézményi térítési díja az ellátás ellenértékeként megállapított összeg, melyet a fenntartó tárgyév április 1-jéig állapít meg.

Fenti jogszabályoknak megfelelően a bölcsődei és bentlakásos ellátást biztosító intézmény, az Egészségügyi, Gyermekjóléti és Szociális Intézmény elvégezte az önköltségszámítást és ennek alapján kerülnek meghatározásra a bölcsődei gondozás és a bentlakásos ellátás intézményi térítési díjai.

A rendelet-tervezet elkészítése során figyelembe vettük a jogalkotásról szóló 2010. évi CXXX. törvény 3. §-át, mely szerint:

„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.”

**A rendelet-tervezet részletes indokolása:**

Az 1. §-hoz

Kiskőrös Város Önkormányzata Képviselő-testületének a személyes gondoskodást nyújtó szociális és gyermekjóléti ellátások térítési díjáról szóló 8/2015.(III.25) önkormányzati rendeletet melléklete módosul a rendelet-tervezet 1. mellékletével a bölcsődei gondozási díj és az ápolást, gondozást nyújtó intézmény (Idősek Otthona) intézményi térítési díjának változása miatt.

A 2. §-hoz

A hatályba léptető rendelkezést tartalmazza ez a szakasz.